《邯郸郡楼晚望》
宋代·贺铸

新凉泻轩槛，草木带秋声。
阔水倒岚影，洗磨刀戟明。
百虫暮吟动，一鸟归思轻。
晚律骇徂景，羁怀念劳生。
去国亦已久，己年今复庚。
官仓容雀耗，世路忌蜗争。
顾我实荒浪，误抛樵与耕。
竹木微迳在，奚独古人行。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。